**การพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ**

**เรื่อง ทัศนธาตุและองค์ประกอบศิลป์ ของนักเรียนชั้นมัธยมศึกษาปีที่ 4**

นางสาวศศิชณา ดิษฐเจริญ

ครู โรงเรียนเศรษฐเสถียร ในพระราชูปถัมภ์

**บทคัดย่อ**

การศึกษาในครั้งนี้มีวัตถุประสงค์เพื่อการพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์ กลุ่มเป้าหมาย คือ นักเรียนชั้นมัธยมศึกษาปีที่ 4 โรงเรียนเศรษฐเสถียร ในพระราชูปถัมภ์ปีการศึกษา 2561 จำนวน 6 คน เครื่องมือที่ใช้ในการวิจัย ได้แก่ 1)แบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ สำหรับนักเรียนชั้นมัธยมศึกษาปีที่ 4 มีจำนวน 8 แบบฝึก 2) แผนการจัดการเรียนรู้สาระทัศนศิลป์ เรื่อง ทัศนธาตุและองค์ประกอบศิลป์ สำหรับนักเรียนชั้นมัธยมศึกษาปีที่ 4 จำนวน 8 แผน 3) แบบทดสอบวัดผลสัมฤทธิ์ทางการเรียน เรื่อง ทัศนธาตุและองค์ประกอบศิลป์ ระดับชั้นมัธยมศึกษาปีที่ 4 เป็นแบบทดสอบวัดผลสัมฤทธิ์ ตามมาตรฐานการเรียนรู้ เป็นแบบเลือกตอบมี 4 ตัวเลือก จำนวน 20 ข้อ

ผลการศึกษา พบว่าการใช้แบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ ของนักเรียนชั้นมัธยมศึกษาปีที่ 4 หลังเรียนสูงขึ้นกว่าก่อนเรียน ทำให้นักเรียนสามารถทำแบบทดสอบทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ได้ในระดับดีมาก

**คำสำคัญ การพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ**

**เรื่อง** การพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ

เรื่อง ทัศนธาตุและองค์ประกอบศิลป์ ของนักเรียนชั้นมัธยมศึกษาปีที่ 4

**ผู้วิจัย**  นางสาวศศิชณา ดิษฐเจริญ

**บทนำ**

กลุ่มสาระการเรียนรู้ศิลปะมุ่งพัฒนาให้ผู้เรียนเกิดความรู้ความเข้าใจ มีทักษะวิธีการทางศิลปะ เกิดความซาบซึ้งในคุณค่าของศิลปะ เปิดโอกาสให้ผู้เรียนแสดงออกอย่างอิสระในศิลปะแขนงต่าง ๆ มีความรู้ความเข้าใจองค์ประกอบศิลป์ ทัศนธาตุ สร้างและนำเสนอผลงาน ทางทัศนศิลป์จากจินตนาการ โดยสามารถใช้อุปกรณ์ที่เหมาะสม รวมทั้งสามารถใช้เทคนิค วิธีการของศิลปินในการสร้างงานได้อย่างมีประสิทธิภาพ วิเคราะห์ วิพากษ์ วิจารณ์คุณค่าของงานทัศนศิลป์ เข้าใจความ สัมพันธ์ระหว่างทัศนศิลป์ ประวัติศาสตร์ และวัฒนธรรม เห็นคุณค่างานศิลปะที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทยและสากลชื่นชม ประยุกต์ใช้ในชีวิตประจำวัน (สำนักงานวิชาการและมาตรฐานการศึกษา,2551)

กลุ่มสาระการเรียนรู้ศิลปะ สาระที่ 1 ทัศนศิลป์  ช่วงชั้นที่ 4 กำหนดคุณภาพของผู้เรียน เมื่อเรียนจบชั้นมัธยมศึกษาปีที่ 6 ผู้เรียนต้องมีความรู้และเข้าใจเกี่ยวกับทัศนธาตุและหลักการออกแบบในการสื่อความหมาย สามารถใช้ศัพท์ทางทัศนศิลป์ อธิบายจุดประสงค์และเนื้อหาของงานทัศนศิลป์ มีทักษะและเทคนิคในการใช้วัสดุ อุปกรณ์และกระบวนการที่สูงขึ้นในการสร้างงานทัศนศิลป์ วิเคราะห์เนื้อหาและแนวคิด เทคนิควิธีการ การแสดงออกของศิลปินทั้งไทยและสากล ตลอดจนการใช้เทคโนโลยีต่าง ๆ ในการออกแบบสร้างสรรค์งานที่เหมาะสมกับโอกาส สถานที่ รวมทั้งแสดงความคิดเห็นเกี่ยวกับสภาพสังคมด้วยภาพล้อเลียนหรือการ์ตูน ตลอดจนประเมินและวิจารณ์คุณค่างานทัศนศิลป์ด้วยหลักทฤษฎีวิจารณ์ศิลปะ

(สำนักงานวิชาการและมาตรฐานการศึกษา,2551)

จากจุดมุ่งหมายของกลุ่มสาระการเรียนรู้ศิลปะดังกล่าว แสดงให้เห็นได้ว่าหลักสูตรต้องการให้เน้นมีความรู้ความเข้าใจองค์ประกอบศิลป์ ทัศนธาตุ และทักษะในการสร้างสรรค์ผลงานทัศนศิลป์ของผู้เรียนด้วย แต่จากการจัดการเรียนรู้กลุ่มสาระการเรียนรู้ศิลปะ พบว่า นักเรียนมีพื้นฐานการวาดภาพและความคิดสร้างสรรค์ยังไม่ดีเท่าที่ควร จึงควรหาทางพัฒนาให้นักเรียนสามารถวาดภาพได้อย่างมีทักษะ และถ่ายทอดความคิดสร้างสรรค์ดีขึ้น ข้าพเจ้าในฐานะครูผู้สอนจึงสนใจที่จะพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์ เพื่อนำไปใช้พัฒนาความสามารถในการวาดภาพของนักเรียน

ผู้วิจัยจึงมีแนวคิดในการนำแบบฝึกทักษะการเรียนรู้ทางศิลปะมาใช้พัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์ ชั้นมัธยมศึกษาปีที่ 4 เพื่อศึกษาผลการใช้แบบฝึกทักษะการเรียนรู้ทางศิลปะ ชั้นมัธยมศึกษาปีที่ 4 โรงเรียนเศรษฐเสถียร ในพระราชูปถัมภ์โดยเปรียบเทียบคะแนนการทดสอบก่อนเรียนและคะแนนการทดสอบหลังเรียน ของนักเรียนชั้นมัธยมศึกษาปีที่ 4/1 จำนวน 6 คน

**วัตถุประสงค์ของการวิจัย**

การพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์ ของนักเรียนชั้นมัธยมศึกษาปีที่ 4 โรงเรียนเศรษฐเสถียร ในพระราชูปถัมภ์ปีการศึกษา 2561 จำนวน 6 คน

**ขอบเขตการวิจัย**

**ประชากร/กลุ่มเป้าหมาย**

1.1 กลุ่มเป้าหมาย คือ นักเรียนชั้นมัธยมศึกษาปีที่ 4/1 โรงเรียนเศรษฐเสถียร ในพระราชูปถัมภ์ จำนวน 6 คน

1.2 ระยะเวลาในการวิจัย ภายในภาคเรียนที่ 1-2 ปีการศึกษา 2561

**ข้อตกลงเบื้องต้น**

การวิจัยในครั้งนี้เป็นการวิจัยเชิงทดลอง เพื่อศึกษาการพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์ ชั้นมัธยมศึกษาปีที่ 4 โรงเรียนเศรษฐเสถียร ในพระราชูปถัมภ์ปีการศึกษา 2561 จำนวน 6 คน

**นิยามศัพท์เฉพาะ**

ทัศนธาตุ หมายถึง สิ่งที่เป็นปัจจัยของการมองเห็นเป็นส่วนต่างๆที่ประกอบกันเป็นภาพ ได้แก่ จุด เส้น สี รูปร่าง รูปทรง สี และลักษณะพื้นผิว (สำนักงานวิชาการและมาตรฐานการศึกษา,2551)

องค์ประกอบศิลป์ หมายถึง วิชาหรือทฤษฎีที่เกี่ยวกับการสร้างรูปทรงทางทัศนศิลป์ (สำนักงานวิชาการและมาตรฐานการศึกษา,2551)

**ประโยชน์ที่คาดว่าจะได้รับ**

1. ได้แบบฝึกทักษะการเรียนรู้ เรื่อง ทัศนธาตุและองค์ประกอบศิลป์ ชั้นมัธยมศึกษาปีที่ 4

2. นักเรียนชั้นมัธยมศึกษาปีที่ 4 มีทักษะการเรียนรู้ทางศิลปะที่พัฒนาขึ้น สามารถนำไปใช้ในสาระการเรียนรู้อื่นๆ และในชีวิตประจำวันได้

3. เป็นแนวทางในการจัดการเรียนรู้สาระการเรียนรู้ศิลปะ และสาระการเรียนรู้อื่นๆที่ใช้ทักษะการเรียนรู้ทางศิลปะ

**กรอบแนวคิดในการศึกษา**

จากการศึกษาเอกสารและงานวิจัยที่กล่าวมาทั้งหมดข้างต้นนี้ เป็นแนวทางให้ผู้วิจัยดำเนินการวิจัย เพื่อศึกษาผลการพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์ สำหรับนักเรียนชั้นมัธยมศึกษาปีที่ 4 โดยผู้วิจัยได้กำหนดกรอบแนวคิดในการศึกษา ดังนี้

* การพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์ สำหรับนักเรียนชั้นมัธยมศึกษาปีที่ 4
* การทดลองใช้แบบฝึกทักษะกระบวนการคิดสร้างสรรค์ทางศิลปะ เรื่อง ความรู้พื้นฐานทางทัศนศิลป์ สำหรับนักเรียนชั้นมัธยมศึกษาปีที่ 4

ผลการใช้แบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ ของนักเรียนชั้นมัธยมศึกษาปีที่ 4/1 โรงเรียนเศรษฐเสถียร ในพระราชูปถัมภ์ ปีการศึกษา 2561 จำนวน 6 คน

**วิธีดำเนินการวิจัย**

ในการวิจัยในครั้งนี้มีวัตถุประสงค์เพื่อการพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์

สำหรับนักเรียนชั้นมัธยมศึกษาปีที่ 4 ซึ่งผู้วิจัยมีวิธีการดำเนินงานดังนี้

**กลุ่มเป้าหมาย**

ในการศึกษาค้นคว้าการวิจัยในครั้งนี้ได้กำหนดกลุ่มเป้าหมาย คือ ชั้นมัธยมศึกษาปีที่ 4/1 โรงเรียนเศรษฐเสถียร ในพระราชูปถัมภ์ปีการศึกษา 2561 จำนวน 6 คน

**ตัวแปรที่ทำการวิจัย**

ตัวแปรต้น คือ การจัดกิจกรรมการเรียนการสอนการพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์ สำหรับนักเรียนชั้นมัธยมศึกษาปีที่ 4

ตัวแปรตาม คือ ความสามารถทางด้านการวาดภาพและความคิดสร้างสรรค์ทางศิลปะ ของนักเรียนชั้นมัธยมศึกษาปีที่ 4 จำนวน 6 คน

**เครื่องมือในการวิจัย**

ในการวิจัยในครั้งนี้มีเครื่องมือที่ใช้ในการวิจัย ได้แก่

**แบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์** สำหรับนักเรียนชั้นมัธยมศึกษาปีที่ 4 โดยแบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ มีจำนวนทั้งสิ้น 8 แบบฝึก ประกอบด้วย

แบบฝึกที่ 1 การลากเส้นโยงจุด โดยให้นักเรียนลากเส้นโยงจุดที่กำหนดให้ ให้เป็นภาพต่างๆให้มากที่สุด โดยไม่ซ้ำกัน แปลกแตกต่างจากคนอื่น มีความหมายและสวยงาม (ไม่ต้องระบายสี)

แบบฝึกที่ 2 เส้นสร้างสรรค์ โดยให้นักเรียนวาดภาพโดยใช้เส้นประเภทและลักษณะต่างๆ ให้สวยงาม มีความหมายและแปลกแตกต่างจากคนอื่น (ไม่ต้องระบายสี)

แบบฝึกที่ 3 เรื่องของรูปร่าง โดยให้นักเรียนวาดภาพโดยใช้รูปร่าง ให้แปลกแตกต่างจากคนอื่น และระบายสีให้สวยงาม

แบบฝึกที่ 4 จากรูปร่างสู่รูปทรง โดยให้นักเรียนวาดภาพต่อเติมจากรูปร่างที่กำหนดให้ ให้เป็นรูปทรงที่สมบูรณ์ ตกแต่งระบายสีให้สวยงามและแปลกแตกต่างจากคนอื่น

แบบฝึกที่ 5 แต่งแต้มสีโทนร้อน โดยให้นักเรียนวาดภาพสื่อความหมาย และระบายภาพด้วยสีโทนร้อน ให้สวยงาม เป็นภาพที่มีความหมาย และแปลกแตกต่างจากคนอื่น

แบบฝึกที่ 6 แต้มแต่งสีโทนเย็น โดยให้นักเรียนวาดภาพสื่อความหมาย และระบายภาพด้วยสีโทนเย็น ให้สวยงาม เป็นภาพที่มีความหมาย และแปลกแตกต่างจากคนอื่น

แบบฝึกที่ 7 แสงและเงา โดยให้นักเรียนวาดภาพแรเงาจากหุ่นนิ่งที่กำหนดให้ ให้สมบูรณ์และสวยงาม

แบบฝึกที่ 8 พื้นผิว โดยให้นักเรียนสร้างสรรค์ผลงานจากพื้นผิวหลายๆลักษณะ หลายๆประเภท โดยใช้เทคนิคการพิมพ์ภาพและตามความถนัดและสนใจให้สวยงาม เป็นภาพที่มีความหมาย และแปลกแตกต่างจากคนอื่น

มีขั้นตอนการสร้างและพัฒนาแบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ ดังนี้

1) ศึกษาหลักสูตรการศึกษาแกนกลางขั้นพื้นฐาน พ.ศ.2551 กลุ่มสาระการเรียนรู้ศิลปะ สาระที่ 1 ทัศนศิลป์ ระดับชั้นมัธยมศึกษาปีที่ 4

2) จัดทำแบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ สำหรับนักเรียนชั้นมัธยมศึกษาปีที่ 4 ที่พัฒนามาจากแบบฝึกทักษะกระบวนการคิดสร้างสรรค์โดยใช้ภาพเป็นสื่อ โดยกำหนดเค้าโครงของเนื้อหาในแต่ละแบบฝึกให้มีความสอดคล้องกับหลักสูตรการศึกษาแกนกลางขั้นพื้นฐาน พ.ศ.2551 กลุ่มสาระการเรียนรู้ศิลปะ สาระที่ 1 ทัศนศิลป์ ระดับชั้นมัธยมศึกษาปีที่ 4 จัดเรียงลำดับความเหมาะสมจากง่ายไปหายาก

**แผนการจัดการเรียนรู้สาระทัศนศิลป์** เรื่อง ทัศนธาตุและองค์ประกอบศิลป์ สำหรับนักเรียนชั้นมัธยมศึกษาปีที่ 4 ที่ผู้วิจัยสร้างขึ้น จำนวน 8 แผน ดังนี้

แผนการจัดการเรียนรู้ที่ 1 เรื่อง การลากเส้นโยงจุด

แผนการจัดการเรียนรู้ที่ 2 เรื่อง เส้นสร้างสรรค์

แผนการจัดการเรียนรู้ที่ 3 เรื่อง เรื่องของรูปร่าง

แผนการจัดการเรียนรู้ที่ 4 เรื่อง จากรูปร่าง รูปทรง

แผนการจัดการเรียนรู้ที่ 5 เรื่อง แต่งแต้มสีโทน

แผนการจัดการเรียนรู้ที่ 6 เรื่อง แต้มแต่งสีโทนเย็น

แผนการจัดการเรียนรู้ที่ 7 เรื่อง แสงและเงา

แผนการจัดการเรียนรู้ที่ 8 เรื่อง พื้นผิว

**แบบทดสอบวัดผลสัมฤทธิ์ทางการเรียน** เรื่อง ทัศนธาตุและองค์ประกอบศิลป์ ระดับชั้นมัธยมศึกษาปีที่ 4 ที่ผู้วิจัยสร้างขึ้น เป็นแบบทดสอบวัดผลสัมฤทธิ์ ตามมาตรฐานการเรียนรู้ เป็นแบบเลือกตอบมี 4 ตัวเลือก จำนวน 20 ข้อ โดยทดสอบก่อนเรียนและหลังเรียน เพื่อใช้เป็นข้อมูลในการวิเคราะห์และสรุปผลการวิจัย

**การเก็บรวบรวมข้อมูล**

การศึกษาค้นคว้าในครั้งนี้ ผู้วิจัยดำเนินการทดลองและเก็บรวบรวมข้อมูล โดยใช้แบบฝึกทักษะ การเรียนรู้ทางศิลปะ จำนวน 8 แบบ ประกอบแผนการจัดการเรียนรู้ จำนวน 8 แผน และใช้แบบทดสอบเรื่อง ทัศนธาตุและองค์ประกอบศิลป์ วัดทักษะการเรียนรู้ทางศิลปะเรื่อง ทัศนธาตุและองค์ประกอบศิลป์ ของนักเรียน โดยได้ดำเนินการดังต่อไปนี้

1. 1) ทำความเข้าใจและสร้างข้อตกลงร่วมกันกับนักเรียน แจ้งจุดประสงค์การเรียนรู้

ในการดำเนินกิจกรรมการเรียนรู้

2) ดำเนินการจัดกิจกรรมการเรียนรู้ตามแผนการจัดการเรียนรู้สาระทัศนศิลป์ เรื่อง ทัศนธาตุและ องค์ประกอบศิลป์ ระดับชั้นมัธยมศึกษาปีที่ 4 จำนวน 8 แผน ที่ผู้วิจัยสร้างขึ้น โดยใช้แบบฝึกทักษะ การเรียนรู้ทางศิลปะ ประกอบการจัดกิจกรรมการเรียนรู้ในแต่ละแผนการเรียนรู้

3) ทำการทดสอบทักษะการเรียนรู้ทางศิลปะเรื่องทัศนธาตุและองค์ประกอบศิลป์ ด้วยแบบทดสอบ

4) เก็บรวบรวมข้อมูลที่ได้จากการทดสอบกับกลุ่มตัวอย่าง

5) วิเคราะห์ข้อมูล

6) สรุปผลการวิจัย

**การวิเคราะห์ข้อมูล**

วิเคราะห์ข้อมูลจากการทำแบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ ของนักเรียนชั้นมัธยมศึกษาปีที่ 4 และจากการทำแบบทดสอบ โดยใช้ค่าเฉลี่ย ( ) และค่าร้อยละ (%) ประเมินผลการเรียนรู้ เรื่อง ทัศนธาตุและองค์ประกอบศิลป์ ของนักเรียนชั้นมัธยมศึกษาปีที่ 1 จำนวน40 คน

**สถิติในการวิเคราะห์ข้อมูล**

1) ค่าเฉลี่ย ( ) (บุญชม ศรีสะอาด. 2545 : 105)

 

เมื่อ  แทน ค่าเฉลี่ย

 แทน ผลรวมทั้งหมดของคะแนน

N แทน จำนวนนักเรียนทั้งหมด

2) ค่าร้อยละ (Percentage) คำนวณจากสูตร ดังนี้(บุญชม ศรีสะอาด. 2545 : 101)

P = 

เมื่อ P แทน ร้อยละ

f แทน ความถี่ต้องการแปลงให้เป็นร้อยละ

N แทน จำนวนความถี่ทั้งหมด

**สรุปผล อภิปรายผล และข้อเสนอแนะ**

การศึกษาวิจัยในครั้งนี้ เป็นการวิจัยเชิงทดลอง ซึ่งมีวัตถุประสงค์เพื่อศึกษาการพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์ ของนักเรียนชั้นมัธยมศึกษาปีที่ 4 โรงเรียนเศรษฐเสถียร ในพระราชูปถัมภ์

ดังต่อไปนี้

จากการใช้แบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ จำนวน 8 แบบฝึก ประกอบแผนการจัดการเรียนรู้สาระการเรียนรู้ศิลปะ จำนวน 8 แผน โดยได้ผลการใช้ ดังนี้

ตารางที่ 1 ค่าเฉลี่ย ร้อยละ ก่อนเรียนโดยใช้แบบฝึกทักษะ

|  |  |  |  |  |
| --- | --- | --- | --- | --- |
| **คะแนน** | N | **คะแนนเต็ม** | **X** | **ร้อยละ** |
| 1. ผลการทำแบบฝึกทักษะการเรียนรู้ทางศิลปะ 2. ผลการทำแบบทดสอบ | 6  6 | 80  20 | 55.5  11.8 | 69.4  59.2 |

ตารางที่ 2 ค่าเฉลี่ย ร้อยละ หลังเรียนโดยใช้แบบฝึกทักษะ

|  |  |  |  |  |
| --- | --- | --- | --- | --- |
| **คะแนน** | N | **คะแนนเต็ม** | **X** | **ร้อยละ** |
| 1. ผลการทำแบบฝึกทักษะการเรียนรู้ทางศิลปะ 2. ผลการทำแบบทดสอบ | 6  6 | 80  20 | 69.5  17.3 | 86.9  86.7 |

จากตาราง พบว่า คะแนนเฉลี่ยจากการทำแบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ ของนักเรียนชั้นมัธยมศึกษาปีที่ 4 โรงเรียนเศรษฐเสถียร ในพระราชูปถัมภ์ปีการศึกษา 2561 จำนวน 6 คน เท่ากับ 69.5 คะแนน จากคะแนนเต็ม 80 คะแนน คิดเป็นร้อยละ 86.9 และคะแนนเฉลี่ยจากการทำแบบทดสอบ เท่ากับ 17.3 จากคะแนนเต็ม 20 คะแนน คิดเป็นร้อยละ 86.7

**อภิปรายผลการศึกษา**

จากผลการวิเคราะห์ข้อมูล ที่ได้จากผล การพัฒนาทักษะการวาดภาพและความคิดสร้างสรรค์ทางศิลปะโดยใช้แบบฝึกทักษะ เรื่อง ทัศนธาตุและองค์ประกอบศิลป์ ที่ผู้วิจัยพัฒนาขึ้น ทำให้นักเรียนชั้นมัธยมศึกษาปีที่ 4 โรงเรียนเศรษฐเสถียร ในพระราชูปถัมภ์ปีการศึกษา 2561 จำนวน 6 คน สามารถอภิปรายผลการศึกษาผลการใช้แบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ ของนักเรียนชั้นมัธยมศึกษาปีที่ 4 ได้ว่านักเรียนสามารถทำแบบฝึกทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ ได้ค่าคะแนนเฉลี่ยคิดเป็นร้อยละสูงขึ้น 17.5 ทำให้นักเรียนสามารถทำแบบทดสอบทักษะการเรียนรู้ทางศิลปะ เรื่อง ทัศนธาตุและองค์ประกอบศิลป์ จนได้ค่าคะแนนเฉลี่ยร้อยละสูงขึ้น 27.5

**ข้อเสนอแนะ**

จากการศึกษาครั้งนี้ผู้วิจัยมีข้อเสนอแนะที่จะเป็นประโยชน์ต่อการศึกษาครั้งต่อไป ดังนี้

**ข้อเสนอแนะทั่วไป**

1) เนื้อหาในส่วนของแบบฝึกทักษะกระบวนการคิดสร้างสรรค์ทางศิลปะไม่ควรมากเกินไป ควรแบ่งเนื้อหาให้กระชับรัดกุมและชัดเจน เพื่อไม่ให้นักเรียนเกิดความเบื่อหน่าย

2) เมื่อนักเรียนทำแบบฝึกในแต่ละเรื่องเสร็จแล้ว ควรตรวจทันที เพื่อให้นักเรียนได้รู้ผลการทำแบบฝึก เพื่อให้นักเรียนเกิดความกระตือรือร้นในการทำแบบฝึกในครั้งต่อไป

3) ครูควรสร้างความมั่นใจในตนเองให้กับนักเรียน ด้วยการสร้างบรรยากาศที่ดีในการทำกิจกรรม เช่น พูดคุยสนทนา ซักถามปัญหาของนักเรียน เป็นต้น

**ข้อเสนอแนะในการทำวิจัยครั้งต่อไป**

1) ควรศึกษาวิจัยเพื่อพัฒนาสื่อ เอกสารประกอบการเรียนการสอน กิจกรรมหรือรูปแบบ วิธีสอน หรืออื่นๆ เพื่อพัฒนาทักษะการเรียนรู้ทางศิลปะของนักเรียนอย่างต่อเนื่อง

2) ควรศึกษาการวัดและประเมินผลตามมาตรฐานช่วงชั้นของผู้เรียนให้ตรงตามสภาพจริง

**เอกสารอ้างอิง**

กรมวิชาการ,กระทรวงศึกษาธิการ. **หลักสูตรการศึกษาขั้นพื้นฐาน พุทธศักราช 2551.** โรงพิมพ์คุรุสภาลาดพร้าว.